## El Consell ratifica actuacions d’emergència de Ferrocarrils de la Generalitat que ascendixen a més de set milions d’euros

*** Es ddestinen més de 2,4 milions d’euros per a treballs de neteja i retirada de residus del conjunt d’instal·lacions de València Sud
* Per al condicionament del nou lloc de comandament de Machado es pressuposten uns tres milions d’euros**

El Consell ha pres nota de les diferents actuacions que Ferrocarrils de la Generalitat Valenciana (FGV) ha iniciat per a fer front a l’efecte de les inundacions patides el passat 29 d’octubre en les instal·lacions i infraestructures ferroviàries de Metrovalencia.

L’import d’estos contractes, adjudicats per via d’emergència, supera els set milions d’euros i permet fer front a les primeres actuacions destinades a restablir els quantiosos danys patits en el conjunt de la xarxa i, especialment, en el lloc de comandament, els tallers de València Sud i el tram que unix Sant Isidre i Castelló.

El primer d’estos contractes és per als treballs de neteja, retirada de residus i restitució del tancat del tram Sant Isidre - Torrent, així com del conjunt d’instal·lacions de València Sud, per un valor de 791.340 euros.

A este contracte se’n suma un altre de 2,4 milions d’euros per a la neteja i retirada de residus en edificis, infraestructures i tallers de València Sud.

Al seu torn, es destinen més de dos milions d’euros per a la restauració del telecomandament d’instal·lacions fixes i megafonia i el nou centre de trànsit centralitzat (CTC), indispensables per a la posada en marxa del nou lloc de comandament de Machado.

A esta actuació se sumen dos contractes més per al subministrament dels sistemes d’hiperconvergència i coordinació de treballs del CTC per prop d’un milió d’euros.

Finalment, i davant de l’afecció patida en les dependències de manteniment de València Sud, es destina un poc més d’un milió d’euros per a l’adquisició de ferramentes i utensilis de treball per als tallers i el servici d’instal·lacions fixes de València Sud, així com per al manteniment provisional de les línies tramviàries.

Fecha: 03/12/2024